NASA Headquarters

NASA Headquarters, også kjent som Mary W. Jackson Center, er en bygning i komplekset Independence Square, på adressen E Street SW 300 i Washington D.C.. Bygningen huser hovedkontoret til romfartsbyrået National Aeronautics and Space Administration (NASA), med ledelsen og NASA-direktøren. Hovedkontoret sørger for styring av NASAs ti sentre og en rekke installasjoner rundt om i landet, som utfører det daglige arbeidet. Hovedkontoret er organisert i fire avdelinger: Aeronautikk: Tester og prøver ut ny teknikk innen flyvning som forbedrer evnen til å utforske og som har praktiske anvendelser på jorden. Utforskningssystemer: Utvikler nye kapasiteter og romfartøyer for økonomisk bærekraftig romutforskning – bemannet og ubemannet. Vitenskap: Utforsker jorden, månen, Mars og verdensrommet, kartlegger den beste ruten for oppdagelse, og høster fordelene av utforskningen av jorden og verdensrommet for samfunnet. Romoperasjoner: Leverer kritisk nødvendig teknikk for øvrige deler av NASA gjennom blant annet Den internasjonale romstasjonen. Anlegget ble oppkalt etter matematikeren Mary Jackson i 2021, etter at Jacksons og hennes kollegers innsats hadde ble kjent for en større allmennhet gjennom filmen Hidden Figures i 2016. James E. Webb Memorial Auditorium, oppkalt etter NASAs andre direktør James E. Webb, er stedet for pressekonferanser og store arrangementer. Et utlånsbibliotek, historiekontor, arkiver, produksjonsanlegg for NASA TV, og en NASA-gavebutikk er også plassert i bygningen. Referanser Eksterne lenker Google Street View av bygningen NASAs oppdrag Arkivert 1. april 2012 hos Wayback Machine. NASA-hovedkvarteret - bibliotek Arkivert 31. januar 2017 hos Wayback Machine.